ddrg/super_eurlex huggingface dataset:
Kommissionens beslutning

af 12. juli 2000

om sundhedscertifikater ved indførsel af bier/bistader, dronninger og arbejdsbier fra tredjelande

(meddelt under nummer K(2000) 1966)

(EØS-relevant tekst)

(2000/462/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/65/EØF af 13. juli 1992 om dyresundhedsmæssige betingelser for samhandel med og indførsel til Fællesskabet af dyr samt sæd, æg og embryoner, der for så vidt angår disse betingelser er underlagt specifikke fællesskabsbetingelser som omhandlet i bilag A.I til direktiv 90/425/EØF(1), senest ændret ved beslutning 95/176/EF(2), særlig artikel 17 og 18, og

ud fra følgende betragtninger:

(1) Der skal i overensstemmelse med direktiv 92/65/EØF opstilles en liste over de tredjelande, hvorfra medlemsstaterne tillader indførsel af bier/bistader eller dronninger (med arbejdsbier) i Fællesskabet. Denne tilladelse gælder for alle tredjelande.

(2) Ved indførsel af bier/bistader, dronninger og arbejdsbier i Fællesskabet skal der udstedes et sundhedscertifikat i overensstemmelse med Rådets direktiv 92/65/EØF.

(3) I tilfælde af nye eller eksotiske sygdomme skal der om nødvendigt træffes yderligere sygdomsbekæmpende foranstaltninger.

(4) I Rådets direktiv 96/93/EØF(3) fastsættes det, hvordan et certifikat skal udstedes for at være gyldigt og for at undgå svig. Det bør sikres, at de regler og principper, som certifikatudstederne i tredjelande følger, giver garantier, som mindst svarer til garantierne i dette direktiv.

(5) Da der er tale om en ny ordning for certifikatsudstedelse, bør der afsættes en vis periode til gennemførelse af ordningen.

(6) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Medlemsstaterne tillader kun indførsel af bier (Apis mellifera)/bistader, dronninger og arbejdsbier fra tredjelande, som opfylder garantierne i det sundhedscertifikat, der skal udstedes i henhold til modellen i bilaget til nærværende beslutning.

Artikel 2

Denne beslutning anvendes fra den 1. november 2000.

Artikel 3

Denne beslutning er rettet til medlemsstaterne.

Udfærdiget i Bruxelles, den 12. juli 2000.

På Kommissionens vegne

David Byrne

Medlem af Kommissionen

(1) EFT L 268 af 14.9.1992, s. 52.

(2) EFT L 117 af 24.5.1995, s. 23.

(3) EFT L 13 af 16.1.1997, s. 18.

BILAG

>PIC FILE= "L_2000183DA.001902.EPS">

>PIC FILE= "L_2000183DA.002001.EPS">
Rådets beslutning

af 17. juli 2000

om bemyndigelse af Italien til i overensstemmelse med proceduren i artikel 8, stk. 4, i direktiv 92/81/EØF at anvende en reduceret punktafgiftssats på visse mineralolier, som benyttes til specifikke formål

(2000/446/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/81/EØF af 19. oktober 1992 om harmoniseringen af afgiftsstrukturen for mineralolier(1), især artikel 8, stk. 4,

under henvisning til Kommissionens forslag, og

ud fra følgende betragtninger:

(1) I henhold til artikel 8, stk. 4, i Rådets direktiv 92/81/EØF kan Rådet med enstemmighed på forslag fra Kommissionen tillade enhver medlemsstat at fritage mineralolier for punktafgifter eller lempe disse, hvis særlige hensyn taler derfor.

(2) De italienske myndigheder informerede Kommissionen om, at de fra den 1. januar 1999 ønskede at anvende en differentieret punktafgiftssats på dieselolie, der anvendes som brændstof af erhvervskøretøjer.

(3) De øvrige medlemsstater er blevet informeret om ovenstående.

(4) Kommissionen gennemgår periodevis fritagelser for og lempelser af punktafgifter med henblik på at sikre, at de er i overensstemmelse med reglerne for det indre marked og med Fællesskabets miljøpolitik.

(5) Tilladelsen i denne beslutning foregriber på ingen måde anvendelsen af statsstøttereglerne.

(6) Rådet vil på grundlag af et forslag fra Kommissionen tage denne beslutning op til fornyet overvejelse inden den 31. december 2000, som er datoen for udløbet af tilladelsen i denne beslutning -

VEDTAGET FØLGENDE BESLUTNING:

Artikel 1

I overensstemmelse med artikel 8, stk. 4, i direktiv 92/81/EØF tillades det herved Italien fra den 1. januar 1999 til den 31. december 2000 at anvende en differentieret afgiftssats på mineralolie, der anvendes af erhvervskøretøjer, under forudsætning, af, at den anvendte sats er i overensstemmelse med bestemmelserne i Rådets direktiv 92/82/EØF af 19. oktober 1992, om indbyrdes tilnærmelse af punktafgiftssatserne for mineralolier(2), især de minimumssatser, der er fastsat i artikel 5.

Artikel 2

Denne beslutning er rettet til Den Italienske Republik.

Udfærdiget i Bruxelles, den 17. juli 2000.

På Rådets vegne

L. Fabius

Formand

(1) EFT L 316 af 31.10.1992, s. 12. Direktivet er senest ændret ved direktiv 94/74/EF (EFT L 365 af 31.12.1994, s. 46).

(2) EFT L 316 af 31.10.1992, s. 19. Direktivet er senest ændret ved direktiv 94/74/EF (EFT L 365 af 31.12.1994, s. 46).
Rådets afgørelse

af 10. juli 2000

om beskikkelse af to britiske suppleanter til Regionsudvalget

(2000/451/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 263,

under henvisning til Rådets afgørelse 98/110/EF(1) om beskikkelse af medlemmerne af og suppleanterne til Regionsudvalget,

i betragtning af, at der er blevet to pladser ledige som suppleanter i Regionsudvalget, efter at John Evans og Eurig Wyn er trådt tilbage som britiske suppleanter, hvilket Rådet blev underrettet om den 23. juni 2000,

under henvisning til indstillingen fra den britiske regering -

TRUFFET FØLGENDE AFGØRELSE:

Eneste artikel

Jonathan Huish og Margaret Jones beskikkes som suppleanter i Regionsudvalget som efterfølgere for John Evans og Eurig Wyn for den resterende del af disses mandatperiode, dvs. indtil den 25. januar 2002.

Udfærdiget i Bruxelles, den 10. juli 2000.

På Rådets vegne

H. Védrine

Formand

(1) EFT L 28 af 4.2.1998, s. 19.
Rådets afgørelse

af 10. juli 2000

om beskikkelse af et østrigsk medlem af Det Økonomiske og Sociale Udvalg

(2000/450/EF, Euratom)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 258,

under henvisning til traktaten om oprettelse af Det Europæiske Atomenergifællesskab, særlig artikel 166,

under henvisning til Rådets afgørelse 98/545/EF, Euratom af 15. september 1998 om beskikkelse af medlemmerne af Det Økonomiske og Sociale Udvalg for perioden fra den 21. september 1998 til den 20. september 2002(1),

i betragtning af, at en plads som medlem af Det Økonomiske og Sociale Udvalg er blevet ledig efter Wolfgang Burkhards fratrædelse, der blev meddelt Rådet den 25. februar 2000,

under henvisning til den kandidatliste, som den østrigske regering har forelagt, og

efter at have indhentet udtalelse fra Kommissionen for De Europæiske Fællesskaber -

TRUFFET FØLGENDE AFGØRELSE:

Eneste artikel

Johannes Kleemann beskikkes som medlem af Det Økonomiske og Sociale Udvalg som efterfølger for Wolfgang Burkhard for den resterende del af dennes mandatperiode, dvs. indtil den 20. september 2002.

Udfærdiget i Bruxelles, den 10. juli 2000.

På Rådets vegne

H. Védrine

Formand

(1) EFT L 257 af 19.9.1998, s. 37.
Kommissionens beslutning

af 5. juli 2000

om ændring af beslutning 2000/284/EF om listen over godkendte sædopsamlingsstationer for indførsel af hingstesæd fra tredjelande

(meddelt under nummer K(2000) 1803)

(EØS-relevant tekst)

(2000/444/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/65/EØF af 13. juli 1992 om dyresundhedsmæssige betingelser for samhandel med og indførsel til Fællesskabet af dyr samt sæd, æg og embryoner, der for så vidt angår disse betingelser ikke er underlagt specifikke fællesskabsbetingelser som omhandlet i bilag A, del I, til direktiv 90/425/EØF(1), senest ændret ved Kommissionens beslutning 95/176/EF(2), særlig artikel 17, stk. 3, litra b), og

ud fra følgende betragtninger:

(1) Listen over godkendte sædopsamlingsstationer for indførsel af hingstesæd fra tredjelande blev fastsat ved Kommissionens beslutning 2000/284/EF(3).

(2) Myndighederne i Argentina, Canada og USA har officielt meddelt Kommissionen, at de i overensstemmelse med direktiv 92/65/EØF har godkendt henholdsvis én, seks og ti yderligere sædopsamlingsstationer. De canadiske myndigheder ændrede desuden en række oplysninger om de tre sædopsamlingsstationer i bilaget til beslutning 2000/284/EF.

(3) Listen bør ændres på baggrund af de nye oplysninger fra de pågældende tredjelande, og af hensyn til klarheden bør ændringerne fremhæves i bilaget.

(4) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Bilaget til beslutning 2000/284/EF affattes som angivet i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 5. juli 2000.

På Kommissionens vegne

David Byrne

Medlem af Kommissionen

(1) EFT L 268 af 14.9.1992, s. 54.

(2) EFT L 117 af 24.5.1995, s. 23.

(3) EFT L 94 af 14.4.2000, s. 35.

ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGA

>TABELPOSITION>
Rådets afgørelse

af 17. juli 2000

om beskikkelse af en spansk suppleant til Regionsudvalget

(2000/461/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 263,

under henvisning til Rådets afgørelse 98/110/EF(1) om beskikkelse af medlemmerne af og suppleanterne til Regionsudvalget,

i betragtning af, at der er blevet en plads ledig som suppleant til Regionsudvalget, efter at Juan Antonio Megías García er trådt tilbage som suppleant, hvilket Rådet blev underrettet om den 29. juni 2000,

under henvisning til indstillingen fra den spanske regering -

TRUFFET FØLGENDE AFGØRELSE:

Eneste artikel

José Ramón Bustillo Navia-Osorio beskikkes som suppleant til Regionsudvalget som efterfølger for Juan Antonio Megías García for den resterende del af dennes mandatperiode, dvs. indtil den 25. januar 2002.

Udfærdiget i Bruxelles, den 17. juli 2000.

På Rådets vegne

J. Glavany

Formand

(1) EFT L 28 af 4.2.1998, s. 19.
Rådets afgørelse

af 17. juli 2000

om ændring af afgørelse 1999/311/EF om vedtagelse af tredje fase af programmet for tværeuropæisk samarbejde inden for de videregående uddannelser (Tempus III) (2000-2006)

(2000/460/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 308,

under henvisning til forslag fra Kommissionen,

under henvisning til udtalelse fra Europa-Parlamentet(1),

under henvisning til udtalelse fra Det Økonomiske og Sociale Udvalg(2),

under henvisning til udtalelse fra Regionsudvalget(3), og

ud fra følgende betragtninger:

(1) Ved afgørelse 1999/311/EF(4) vedtog Rådet tredje fase af programmet for tværeuropæisk samarbejde inden for de videregående uddannelser (Tempus III) (2000-2006).

(2) Programmet omfatter de ikke-associerede lande i Central- og Østeuropa som er støtteberettigede i henhold til forordning (EØF) nr. 3906/89 (Phare-programmet)(5) eller i henhold til det program, der skal erstatte dette, samt de nye uafhængige stater i det tidligere Sovjetunionen og Mongoliet, som er omfattet af Rådets forordning (EF, Euratom) nr. 99/2000 af 29. december 1999 om bistand til partnerstater i Østeuropa og Centralasien(6) (som erstatter det tidligere Tacis-program).

(3) Ifølge fodnoten i artikel 2 i afgørelse 1993/311/EF omhandler programmet "i øjeblikket" Albanien, Bosnien-Hercegovina og Den Tidligere Jugoslaviske Republik Makedonien.

(4) Det er vigtigt at Tempus III-programmet i fremtiden kan udvides til at omfatte andre lande i området, bl.a. Kroatien -

TRUFFET FØLGENDE AFGØRELSE:

Artikel 1

Afgørelse 1999/311/EF ændres således:

1) Artikel 2, første afsnit, affattes således:"Tempus III omfatter de ikke-associerede lande i Central- og Østeuropa, som er støtteberettigede i henhold til forordning (EØF) nr. 3906/89 (Phare-programmet) eller i henhold til det program, der skal erstatte dette, samt de nye uafhængige stater i det tidligere Sovjetunionen og Mongoliet, som er omfattet af forordning (EF, Euratom) nr. 99/2000 (som erstatter det tidligere Tacis-program). Disse lande benævnes i det følgende 'støtteberettigede lande'."

2) Fodnoten på side 1 udgår.

Artikel 2

Denne afgørelse har virkning fra dagen for offentliggørelsen i De Europæiske Fællesskabers Tidende.

Udfærdiget i Bruxelles, den 17. juli 2000.

På Rådets vegne

L. Fabius

Formand

(1) Udtalelse afgivet den 14.6.2000 (endnu ikke offentliggjort i EFT).

(2) Udtalelse afgivet den 24.5.2000 (endnu ikke offentliggjort i EFT).

(3) Udtalelse afgivet den 14.6.2000 (endnu ikke offentliggjort i EFT).

(4) EFT L 120 af 8.5.1999, s. 30.

(5) EFT L 375 af 23.12.1989, s. 11. Forordningen er senest ændret ved forordning (EF) nr. 1266/1999 (EFT L 161 af 20.6.1999, s. 68).

(6) EFT L 12 af 18.1.2000, s. 1.
Kommissionens beslutning

af 24. juli 2000

om ændring af beslutning 2000/227/EF om ydelse af produktionsstøtte for spiseoliven i Italien

(meddelt under nummer K(2000) 2200)

(Kun den italienske udgave er autentisk)

(2000/499/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning nr. 136/66/EØF af 22. september 1966 om oprettelse af en fælles markedsordning for fedtstoffer(1), senest ændret ved forordning (EF) nr. 2702/1999(2), særlig artikel 5, stk. 4, og

ud fra følgende betragtninger:

(1) Artikel 4, stk. 1, første led, i Kommissionens beslutning 2000/227/EF af 7. marts 2000 om ydelse af produktionsstøtte for spiseoliven i Italien(3) fastsætter, at de virksomheder, der senest den 30. juni 2000 indgiver en ansøgning om godkendelse, kan godkendes på betingelser fastsat i nævnte beslutning.

(2) I Italien har de nationale administrative bestemmelser ikke kunnet færdiggøres inden den 30. juni 2000, og denne dato må derfor ændres.

(3) De i denne beslutning fastsatte foranstaltninger er i overensstemmelse med udtalelse fra Forvaltningskomitéen for Fedtstoffer -

VEDTAGET FØLGENDE BESLUTNING:

Artikel 1

I artikel 4, stk. 1, første led, i beslutning 2000/227/EF ændres datoen "30. juni 2000" til "31. juli 2000".

Artikel 2

Denne beslutning er rettet til Den Italienske Republik.

Udfærdiget i Bruxelles, den 24. juli 2000.

På Kommissionens vegne

Franz Fischler

Medlem af Kommissionen

(1) EFT 172 af 30.9.1966, s. 3025/66.

(2) EFT L 327 af 21.12.1999, s. 7.

(3) EFT L 71 af 18.3.2000, s. 28.
Kommissionens beslutning

af 25. juli 2000

om ændring af beslutning 93/42/EØF om supplerende garantier vedrørende IBR for kvæg bestemt til visse dele af Fællesskabets område, der er fri for sygdommen, og om ophævelse af beslutning 95/109/EF og 98/580/EF

(meddelt under nummer K(2000) 2260)

(EØS-relevant tekst)

(2000/502/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 64/432/EØF af 26. juni 1964 om veterinærpolitimæssige problemer ved handel inden for Fællesskabet med kvæg og svin(1), senest ændret ved direktiv 2000/20/EF(2), særlig artikel 9 og 10, og

ud fra følgende betragtninger:

(1) Kommissionens beslutning 93/42/EØF(3), senest ændret ved beslutning 1999/579/EF(4), giver supplerende garantier vedrørende IBR for kvæg bestemt til Danmark, Østrig, Finland og Sverige, der er fri for sygdommen.

(2) For at sikre, at det påbegyndte program for udryddelse af IBR kunne afsluttes med succes, blev provinsen Bolzano I Italien indrømmet supplerende garantier ved Kommissionens beslutning 95/109/EF(5), senest ændret ved beslutning 1999/579/EF.

(3) Italien mener, at provinsen Bolzano nu er fri for IBR, og har forelagt Kommissionen dokumentation til støtte herfor.

(4) For flytninger af kvæg inden for landets grænser anvender de italienske myndigheder regler, der mindst svarer til dem, som er fastsat i denne beslutning.

(5) Der bør fremlægges forslag om visse supplerende garantier for at beskytte de fremskridt, der er gjort i provinsen Bolzano i Italien, og bilaget til beslutning 93/42/EØF bør der ændres i overensstemmelse hermed.

(6) På baggrund af de foreslåede foranstaltninger skal beslutning 95/109/EF ophæves.

(7) Ved Kommissionens beslutning 98/580/EF(6) blev et program for udryddelse af IBR i Italien, herunder provinsen Bolzano, godkendt for tre år. Beslutningen bør ophæves under hensyn til de foreslåede foranstaltninger.

(8) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

1. Bilaget til beslutning 93/42/EØF affattes som angivet i bilaget til nærværende beslutning.

2. Beslutning 95/109/EF ophæves.

3. Beslutning 98/580/EF ophæves.

Artikel 2

Denne beslutning er rettet til medlemsstaterne.

Udfærdiget i Bruxelles, den 25. juli 2000.

På Kommissionens vegne

David Byrne

Medlem af Kommissionen

(1) EFT 121 af 29.7.1964, s. 1977/64.

(2) EFT L 163 af 4.7.2000, s. 35.

(3) EFT L 16 af 25.1.1993, s. 50.

(4) EFT L 219 af 19.8.1999, s. 53.

(5) EFT L 79 af 7.4.1995, s. 32.

(6) EFT L 279 af 16.10.1998, s. 49.

BILAG

>TABELPOSITION>
Kommissionens beslutning

af 25. juli 2000

om ændring af beslutning 97/778/EF for at ajourføre listen over grænsekontrolsteder, der er godkendt til veterinærkontrol

(meddelt under nummer K(2000) 2258)

(EØS-relevant tekst)

(2000/501/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet(1), særlig artikel 6, stk. 2,

under henvisning til Rådets direktiv 91/496/EØF af 15. juli 1991 om fastsættelse af pricipperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF(2), senest ændret ved direktiv 96/43/EF(3), særlig artikel 6, stk. 4, og

ud fra følgende betragtninger:

(1) I Kommissionens beslutning 97/778/EF(4), senest ændret ved beslutning 2000/126/EF(5), er der opstillet en liste over grænsekontrolsteder, som er godkendt til veterinærkontrol af levende dyr og animalske produkter fra tredjelande.

(2) Efter anmodning fra de franske myndigheder og på grundlag af en EF-inspektion bør et grænsekontrolsted i Vatry lufthavn optages på listen.

(3) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I bilaget til beslutning 97/778/EF ændres listen over grænsekontrolsteder for Frankrig ved tilføjelse af følgende angivelse:

>TABELPOSITION>

Artikel 2

Denne beslutning er rettet til medlemsstaterne.

Udfærdiget i Bruxelles, den 25. juli 2000.

På Kommissionens vegne

David Byrne

Medlem af Kommissionen

(1) EFT L 24 af 30.1.1998, s. 9.

(2) EFT L 268 af 24.9.1991, s. 56.

(3) EFT L 162 af 1.7.1996, s. 1.

(4) EFT L 315 af 19.11.1997, s. 15.

(5) EFT L 36 af 11.2.2000, s. 30.
Rådets afgørelse

af 3. august 2000

om ændring af afgørelse 1999/319/FUSP om gennemførelse af fælles holdning 1999/318/FUSP vedrørende supplerende restriktive foranstaltninger mod Forbundsrepublikken Jugoslavien

(2000/495/FUSP)

RÅDET FOR DEN EUROPÆISKE UNION HAR -

under henvisning til fælles holdning 1999/318/FUSP fastlagt af Rådet den 10. maj 1999 vedrørende supplerende restriktive foranstaltninger mod Forbundsrepublikken Jugoslavien(1), særlig artikel 1, stk. 1, sammenholdt med artikel 23, stk. 2, i traktaten om Den Europæiske Union,

under hensyn til Rådets fælles holdning 2000/56/FUSP(2), og

ud fra følgende betragtninger:

(1) I forbindelse med gennemførelsen af afgørelse 1999/319/FUSP(3) vedtog Rådet en liste over personer, der forbydes indrejse i medlemsstaterne, og hvis navne blev udsendt.

(2) Denne liste bør ajourføres -

TRUFFET FØLGENDE AFGØRELSE:

Artikel 1

Artikel 1 i afgørelse 199/319/FUSP affattes således:

"Artikel 1

Forbuddet mod indrejse i artikel 1 i fælles holdning 1999/318/FUSP finder anvendelse på følgende personer:

>TABELPOSITION>"

Artikel 2

Denne afgørelse får virkning på dagen for vedtagelsen.

Artikel 3

Denne afgørelse offentliggøres i EF-Tidende.

Udfærdiget i Bruxelles, den 3. august 2000.

På Rådets vegne

H. Védrine

Formand

(1) EFT L 123 af 13.5.1999, s. 1. Ændret ved fælles holdning 2000/176/FUSP (EFT L 56 af 1.3.2000, s. 1).

(2) EFT L 21 af 26.1.2000, s. 4.

(3) EFT L 123 af 13.5.1999, s. 3. Senest ændret ved afgørelse 2000/370/FUSP (EFT L 134 af 7.6.2000, s. 1).
Rådets afgørelse

af 31. juli 2000

om indgåelse af aftale i form af brevveksling mellem Det Europæiske Fællesskab og Norge om udvidelse af Common Communication Network/Common Systems Interface (CCN/CSI) inden for rammerne af konventionen om en fælles forsendelsesprocedure

(2000/506/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første punktum, og stk. 3, første afsnit,

under henvisning til forslag fra Kommissionen, og

ud fra følgende betragtninger:

(1) Som led i implementeringen af det datamatiserede forsendelsessystem, der er indført ved afgørelse nr. 1/1999 truffet at Den Blandede Kommission EF/EFTA (fælles forsendelse)(1), skal der oprettes et internationalt datanetværk til informationsudveksling mellem de kompetente myndigheder i parterne i konventionen af 20. maj 1987 om en fælles forsendelsesprocedure(2) (i det følgende benævnt "konventionen").

(2) Fællesskabet har allerede udviklet Common Communication Network/Common Systems Interface (CCN/CSI), som opfylder de nødvendige krav.

(3) Ifølge afgørelse nr. 2/1999 truffet af Den Blandede Kommission EF/EFTA (fælles forsendelse)(3) skal CCN/CSI anvendes af alle kontraherende parter i konventionen, og partnerlandenes finansielle deltagelse og andre hermed forbundne spørgsmål aftales mellem Fællesskabet og hvert af partnerlandene.

(4) Den 22. oktober 1999 bemyndigede Rådet Kommissionen for De Europæiske Fællesskaber til at føre forhandlinger med hvert af de ikke-EU-lande, der er part i konventionen, om en aftale i form af brevveksling om udvidelse af CCN/CSI til hvert af dem.

(5) Kommissionen har ført forhandlinger om udvidelse af CCN/CSI til også at omfatte Norge.

(6) Aftalen i form af brevveksling om denne udvidelse bør godkendes -

TRUFFET FØLGENDE AFGØRELSE:

Artikel 1

Aftalen i form af brevveksling mellem Det Europæiske Fællesskab og Norge om udvidelse af Fællesskabets Common Communication Network/Common Systems Interface (CCN/CSI) inden for rammerne af konventionen om en fælles forsendelsesprocedure godkendes herved på Fællesskabets vegne.

Teksten til aftalen i form af brevveksling er knyttet til denne afgørelse.

Artikel 2

Formanden for Rådet bemyndiges til at udpege den eller de personer, der er beføjet til at undertegne aftalen i form af brevveksling med bindende virkning for Fællesskabet.

Artikel 3

Denne afgørelse har virkning fra dagen for offentliggørelsen i De Europæiske Fællesskabers Tidende.

Udfærdiget i Bruxelles, den 31. juli 2000.

På Rådets vegne

H. Védrine

Formand

(1) EFT L 65 af 12.3.1999, s. 50.

(2) EFT L 226 af 13.8.1987, s. 2.

(3) EFT L 119 af 7.5.1999, s. 53.